પ્રગતિ અેપ્લિકેશનની ડિઝાઈન એ પ્રકારે તૈયાર કરવામાં આવી છે કે વડાપ્રધાન દ્વારા સંબંધિત વિષયની સમીક્ષા કરતી વખતે સ્ક્રીન પર તેને સંબંધિત સૂચનાઓ, તાજી માહિતી અને સંબંધિત વિઝયુઅલ ઉપલબધ્ધ હોય છે. વડા પ્રધાન આ માધ્યમથી અત્યાર સુધી ૧૫ વાર બેઠક કરી ચૂક્યા છે. છેલ્લી બેઠક ૨૮ સપ્ટેમ્બરે મળી હતી. જેમાં વડા પ્રધાને રાજસ્થાન, આસામ, મેઘાલય, સિકિકમ, પ.બંગાળ, મહારાષ્ટ્ર, ઓડિશા, ઝારખંડ, બિહાર,ઉત્તર પ્રદેશ, ઉત્તરાખંડ, જમ્મુ-કાશ્મીરમાં રોડ, રેલવે અને વીજળી ક્ષેત્રમાં પ્રાથમિક માળખાની પરિયોજનાઓની સમીક્ષા કરી હતી. બીજા અર્થમાં કહીએ તો પ્રગતિના રૂપમાં કરવામાં આવેલી આ પહેલનો હેતુ પરિયોજનાઓને કાર્યાન્વિત કરવામાં આવતી અડચણો દૂર કરવાનો અને કોઈપણ બાબતે સરકારની વિશેષ પહેલની સમીક્ષા કરવાનો હતો.